proxectonos/corpus_dominio_legal_administrativo_tmp huggingface dataset:
14/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27823 M.ª Manuela Illodo Vieites

Falilou Villard Propios, con DNI XXXXXXXXX, solicita de Augas de Galicia un caudal de 0,072 litros/segundo de augas procedente de augas subterráneas no lugar de Bornais, parroquia de O Eixo (San Cristovo), Concello de Santiago de Compostela (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27823 As características do aproveitamento son: SOLICITANTE: Falilou Villard Propios CAUDAL: 0,072 litros/segundo DESTINO: rega ORIXE: augas subterráneas LUGAR: Bornais PARROQUIA: O Eixo (San Cristovo) CONCELLO: Santiago de Compostela Solicita a legalización dun aproveitamento para a rega dun prado situado na parcela 2031 da zona de concentración parcelaria do Eixo-Bornais, propiedade da solicitante, onde se sitúan dúas pozas unha superior e outro inferior que recollen as augas que proveñen do subsolo da parcela 2032 da devandita zona parcelaria. Esta parcela atópase separada da anterior medíante un muro medianeiro cruzado por tres canalizacións pasamuros de 10 cm de diámetro que incorporan a auga nas pozas. A poza superior está separada da inferior 25 m e ten unhas dimensións en planta de 2 x 1,60 m. Está construída en ladrillo revestida de morteiro. Ten un tubo aliviadoiro dende o que se alimenta a poza inferior. A esta poza chega unha dos tres pasamuros. A poza inferior é semellante á anterior e ten unhas dimensións de 2,40 x 7,10. Dende esta última poza a auga distribúese por toda a parcela por rega a gravidade mediante un suco de posición variable que parte do aliviadoiro en dirección norte-sur e cunha lonxitude máxima de 90 m, sen saír da parcela. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 30 de marzo de 2011 O xefe do Servizo Territorial da Zona Galicia Centro Carlos Manuel Sintas Jausoro
14/04/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Laxe en materia de xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías

O Pleno desta Corporación, na sesión ordinaria celebrada o día 25 de marzo de 2011, adoptou, entre outros, o seguinte acordo: “36.–ACEPTACIÓN DA AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE LAXE EN MATERIA DE XESTIÓN, INSPECCIÓN E RECADACIÓN DA TAXA POLA UTILIZACIÓN PRIVATIVA OU APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS. Aceptar a ampliación das competencias delegadas en materia tributaria acordada polo Concello de Laxe en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 11 de abril de 2011. O presidente O secretario Salvador Fernández Moreda José Luis Almau Supervía
14/04/2011 | Administración LocalMunicipal
A Laracha
Aprobación inicio expediente de expropiación das fincas afectadas pola obra do vial de enlace entre CM-041-080 (variante de Requesende e CP-1913 (p. q. 8+600,00)

A Xunta de Goberno Local, en sesión ordinaria celebrada o 18 de marzo de 2011 adoptou entre outros o seguinte acordo: PRIMEIRO.- Aproba-lo inicio do expediente expropiatorio polo procedemento de taxación conxunta de parcelas afectadas pola obra de “Vial de Enlace entre CM-041-080 (variante de Requesende) e CP-1913 (P. Q. 8+600,00)”, para a obtención dos terreos cualificados polo Plan Xeral de Ordenación Municipal como Sistema Xeral Viario e incluídos no catálogo de accións do Plan Xeral de Ordenación Municipal, coa denominación de “Estrada de acceso ao circuíto de velocidade”, acción nº SGV-3, segundo proxecto expropiatorio que incorpora os documentos sinalados no art.143.1 da LOUPMRG, o que conleva implícita a declaración de utilidade pública e a necesidade de ocupación, segundo o sinalado no 98 da LOUPMRG e o art.29 do Texto Refundido da Lei do Solo, ao tratarse de obter terreos destinados a sistemas xerais previstos no Plan Xeral de Ordenación Municipal. SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o proxecto de expropiación para obtención terreos cualificados polo Plan Xeral de Ordenación Municipal como Sistema Xeral Viario e necesarios para a execución da obra de “Vial de Enlace entre CM-041-080 (variante de Requesende) e CP-1913 (P. Q. 8+600,00)”, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos respectivos dereitos. TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada mediante traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación. QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Advertir que a publicación do presente acordo surtirá tamén os efectos previstos no artigo 59.5 da Lei 30/1992, d0 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. A Laracha, 24 de marzo de 2011 O alcalde José Manuel López Varela
14/04/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Cariño en materia de recadación en periodo executivo de tributos, prezos públicos e calquera outro ingreso público de carácter non periódico

O Pleno desta Corporación, na sesión ordinaria celebrada o día 25 de marzo de 2011, adoptou, entre outros, o seguinte acordo: “34.–ACEPTACIÓN DA AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE CARIÑO EN MATERIA DE RECADACIÓN EN PERIODO EXECUTIVO DE TRIBUTOS, PREZOS PÚBLICOS E CALQUERA OUTRO INGRESO PÚBLICO DE CARÁCTER NON PERIÓDICO OU DE PERIODICIDADE INFERIOR AO ANO. Aceptar a ampliación das competencias delegadas en materia tributaria acordada polo Concello de Cariño en relación coa seguinte materia: • Recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 11 de abril de 2011. O presidente O secretario Salvador Fernández Moreda José Luis Almau Supervía
14/04/2011 | Administración LocalMunicipal
Santiago de Compostela
Auditorio de Galicia
Resolución da presidenta do Consello Reitor do Auditorio de Galicia pola que se anuncia procedemento aberto

OBXECTO DO CONTRATO: o obxecto do contrato será a DIRECCIÓN, XESTIÓN, PRODUCIÓN E REALIZACIÓN DO XXV FESTIVAL INTERNACIONAL DE CINEMA “CINEUROPA 2011”. CLASIFICACIÓN: non se esixe. ORZAMENTO DE LICITACIÓN: o orzamento máximo de licitación, sen incluír o IVE que deberá soportar a Administración, fíxase na contía de 250.000 euros (doucentos cincuenta mil euros). O IVE correspondente (18% do orzamento base anterior) ascende á cantidade: 45.000 euros (coarenta e cinco mil euros). PRAZO DE EXECUCIÓN: o contrato terá duración desde a sinatura deste contrato até o 30 de decembro data na que estarán cumpridas todas as prestacións recollidas nos pregos e na oferta vinculante presentada, así como presentados os informes pertinentes e a memoria final da actividade, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constituia a garantía definitiva correspondente (art.96.2. c LCSP). PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas particulares. GARANTÍA PROVISIONAL: de acordo co establecido no artigo 91.1 da LCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (Avda. Burgo das Nacións, s/n, CP 15705 Santiago-A Coruña), de 9.00 a 14.00 horas, dentro do prazo de 15 días naturais, a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante da sección municipal de contratación e no Auditorio de Galicia. GARANTÍA DEFINITIVA: 5% do importe de adxudicación do contrato, excluído o IVE. APERTURA DE PLICAS: a data de apertura do sobre que contén a proposición económica que terá lugar en acto público no Auditorio de Galicia, anunciarase cunha antelación mínima de 3 días hábiles no perfil do contratante. GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 1 de abril de 2011. A presidenta do Consello Reitor Socorro García Conde
14/04/2011 | Administración LocalMunicipal
O Pino
Expediente de ampliación de granxa

Expediente de ampliación de granxa Téndose solicitado nesta Alcaldía por GANADERÍA OS CAMPOS SC licencia municipal para ampliación dunha explotación de gando en Pena, Pastor, deste termo municipal, cumprindo o disposto na lexislación de aplicación, sométese a información pública por espazo de vinte días hábiles, a fin de que durante o mesmo, poda examinarse o expediente na secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 7 de abril de 2011 O ALCALDE - D. Manuel Taboada Vigo
14/04/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 95/2011

Acordo do 23 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Touro (expediente IN407A 95/2011). Para os efectos previstos na Lei 5411997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo social: rúa José Ángel Valente, n.° 17, local 62, 15706 Santiago de Compostela Denominación: C. I. e L. M. T. S. Arinteiro (Fontedíaz-Touro) Situación: concello de Touro Características técnicas: LMT subterránea a 20 kV, de 12 m de lonxitude, en condutor RHZ1 de 400 mm 2 Al, co orixe no CD de UFD S. A. (expte.470/2009) e final no centro de interconexión (punto Fronteira) proxectado. Centro de interconexión formado por un centro prefabricado de formigón, co seguinte aparamento prefabricado na SF6, unha cela de seccionamento, cela de protección xeral, cela de medida, cela de protección de trafo SS. AA., cela de protección xeral automática. LMT subterránea a 20 kV, de 1.205 m de lonxitude, en condutor RHZ1 de 240 mm 2 Al, co orixe no centro de interconexión anterior e final no paso-aéreo na LMTA Millares-Quión. Concello de Touro. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 23 de marzo de 2011. A xefa territorial Tristana Moraleja Gómez
14/04/2011 | Administración LocalMunicipal
Arzúa
Aprobación definitiva de proxecto de normalización de fincas

APROBACIÓN DEFINITIVA DO PROXECTO DE NORMALIZACIÓN DE FINCAS DA PARCELA CON REFERENCIA CATASTRAL 9035113NH6593N0001BG SITUADA NA RÚA DE LUGO DO CONCELLO DE ARZÚA. A Xunta de Goberno Local deste Concello, en sesión extraordinaria celebrada o día 29 de marzo de 2011, adoptou, entre outros, o acordo de aprobar definitivamente o proxecto de normalización de fincas promovido polo Concello, relativo á parcela con referencia catastral 9035113NH6593N0001BG situada na Rúa de Lugo; cuxa parte resolutiva é do seguinte teor literal: “Primeiro.- Desestimar as alegacións presentadas polo Sr. Raul Cesar Jose Amando Puig Pey Lobont contra o acordo de aprobación inicial do proxecto de normalización de fincas correspondente á parcela con referencia catastral 9035113NH6593N0001BG. Segundo.- Aprobar definitivamente o proxecto de normalización de fincas promovido polo Concello, relativo á parcela con referencia catastral 9035113NH6593N0001BG situada na Rúa de Lugo, do cal é titular segundo o catastro Don Antonio Naveiro Valiño, e que foi aprobado inicialmente por acordo da Xunta de Goberno Local en sesión extraordinaria celebrada o día 2 de febreiro de 2011. Terceiro.- Publicar este acordo no BOP e notificarllo ao titular catastral, con indicación dos recursos que proceden contra el. Cuarto.- Facultar ao Sr. alcalde para que adopte as resolucións que procedan en orde á mellor execución deste acordo.” Arzúa, a 7 de abril de 2011 O alcalde Asdo: Xaquín García Couso
14/04/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións das competencias tributarias do Concello de Toques en materia de xestión, inspección e recadación da taxa por aproveitamentos especiais constituídos no solo, subsolo ou voo das vías públicas

O Pleno desta Corporación, na sesión ordinaria celebrada o día 25 de marzo de 2011, adoptou, entre outros, o seguinte acordo: “37.–ACEPTACIÓN DA AMPLIACIÓN DAS DELEGACIÓNS DAS COMPETENCIAS TRIBUTARIAS DO CONCELLO DE TOQUES EN MATERIA DE XESTIÓN, INSPECCIÓN E RECADACIÓN DA TAXA POR APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS. Aceptar a ampliación das competencias delegadas en materia tributaria acordada polo Concello de Toques en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 11 de abril de 2011. O presidente O secretario Salvador Fernández Moreda José Luis Almau Supervía
14/04/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Carnota en materia de xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías

O Pleno desta Corporación, na sesión ordinaria celebrada o día 25 de marzo de 2011, adoptou, entre outros, o seguinte acordo: “35.–ACEPTACIÓN DA AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE CARNOTA EN MATERIA DE XESTIÓN, INSPECCIÓN E RECADACIÓN DA TAXA POLA UTILIZACIÓN PRIVATIVA OU APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS MUNICIPAIS. Aceptar a ampliación das competencias delegadas en materia tributaria acordada polo Concello de Carnota en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 11 de abril de 2011. O presidente O secretario Salvador Fernández Moreda José Luis Almau Supervía
14/04/2011 | Administración LocalMunicipal
As Pontes de García Rodríguez
Contratación
Anuncio de licitación mediante procedemento aberto, trámite de urxencia e multiplicidade de criterios de adxudicación, da obra “Acondicionamento da estación de autobuses do Concello de As Pontes de García Rodríguez. Fase I”

É obxecto deste procedemento aberto a contratación das obras incluídas no proxecto “Acondicionamento da estación de autobuses.1ª Fase”. O prazo de execución do contrato é de doce (12) meses. O prezo do contrato é de 294.587,23 €. (249.650,19 € + 44.937,04 € de IVE). Provisional.- Non se esixe. Definitiva.- 5% do importe de adxudicación (IVE excluído). As proposicións presentaranse no rexistro xeral de documentos do Concello das Pontes de García Rodríguez, no prazo de trece (13) días naturais a contar dende o día seguinte ó de publicación do anuncio no BOP, DOG ou perfil do contratante, de 9,00 a 14,00 horas. Se o último día do prazo coincidise en sábado ou festivo, entenderase prorrogado ó primeiro día hábil seguinte. Os interesados poderán examinar o prego e o proxecto a través do perfil do contratante do Concello de As Pontes de García Rodríguez, na dirección www.aspontes.com.Información no departamento de contratación (avenida de Castelao, 36-2º - 15320 As Pontes), teléfono 667129341. A data e hora de apertura dos sobres B e C, que terán lugar en acto público, anunciarase no perfil do contratante e no taboleiro de anuncios do Concello. O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 1 de abril de 2011 O alcalde Valentín González Formoso
14/04/2011 | Administración LocalMunicipal
Carral
Eleccións municipais 2011

Co fin de dar cumprimento ao disposto no art.57 da Lei Orgánica do Réxime Electoral Xeral, en relación ás eleccións locais convocadas por Real Decreto 444/2007, do 2 de abril, RESOLVEUSE: – Establecer para a celebración de actos públicos de propaganda electoral os locais sociais de: Barcia, A Cabra, Canedo, Cañás, Herves, As Travesas, San Vicente de Vigo, San Pedro de Quembre, San Xiao de Sergude, o centro de servizos socias Mariangela Tens Garcia Serna, a Casa da Cultura e o campo da feira da vila de Carral, exceptuándose respecto deste último os días 13, 14 e 15 de maio. Carral, 5 de abril de 2011. O alcalde José Luís Fernández Mouriño LUGARES PARA A COLOCACIÓN DE MATERIAL PROPAGANDÍSTICO NO CONCELLO DE CARRAL Co fin de dar cumprimento ao disposto no art.59 da Lei Orgánica do Réxime Electoral Xeral, en relacción ás eleccións locais convocadas por Real Decreto 444/2007, do 2 de abril, RESOLVEUSE: 1.º.–Sinalar como lugares para a colocación de carteis, taboleiros de 6,80 m², os seguintes puntos: – Estrada N-550, esquina coa rúa Juan Seijas. – Estrada N-550, esquina (Pincho) co camiño municipal que conduce á Brexa. – Cruceiro de Tabeaio.2.º.–Así mesmo este Concello xulga inadecuada a fixación de pancartas e bandeirolas en postes de alumeado público da súa propiedade instalados ao longo dos viais municipais, ao igual que se de outra pertenza se tratase. Carral, 5 de abril de 2011. O alcalde José Luís Fernández Mouriño
15/04/2011 | Administración LocalMunicipal
Carballo
Anuncio de emprazamento aos interesados no procedemento abreviado 21/2011-C, do Concello de Carballo

De acordo co artigo 48 da Lei 29/1998 do 13 de xullo, Reguladora da Xurisdición Contencioso-Administrativa (BOE de 14 de xullo de 1998), con rexistro de saída 2389 de 07/04/2011, o Concello de Carballo remitiu ao Xulgado do Contencioso Administrativo n.º 2 da Coruña o expediente administrativo correspondente ao recurso contencioso-administrativo no encabezamento citado. Os datos relativos ao recurso, recorrente e expediente administrativo ao que se refire, resultan do requirimento de 17/01/2011 (rexistro de entrada n.º 2991/2011 de 09/03/2011) do Xulgado do Contencioso-Administrativo n.º 2 da Coruña: – Procedemento: abreviado 0021/2011-C – Órgano xurisdicional: Xulgado do Contencioso-Administrativo núm.2 da Coruña. – Recorrente: Zurich Insurance, PLC, S. A. – Administración demandada: Concello de Carballo. – Acto recorrido: desestimación presunta operada por silenzo administrativo da reclamación por responsabilidade patrimonial presentada no Concello de Carballo o 28/10/2009 (rexistro de entrada número 15260) por danos causados ao vehículo Peugeot Expert 1357-FRM (expte ref. RPA 01/2010). – Resolución: Decreto de 17/01/2011 do Xulgado do Contencioso-Administrativo número 2 da Coruña ditada no procedemento abreviado 0021/2011-C, mediante a que se convoca ás partes a unha vista que se realizará o día 27/04/2011, ás 11:00 h, e se ordena a remisión do expediente administrativo cunha antelación de polo menos quince días ao sinalado para a vista, así como a práctica dos emprazamentos dos posibles interesados. En cumprimento do disposto no artigo 49 da Lei 29/1998, do 13 de xullo, reguladora da Xurisdicción Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuio favor derivasen dereitos da resolución impugnada e a quen tiveran interese directo no mantemento desta, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 07 de abril de 2011. O alcalde Evencio Ferrero Rodríguez
15/04/2011 | Administración LocalMunicipal
Fene
Servizos Económicos e Tributarios
Modificación de plantilla

O Pleno do Concello, en sesión ordinaria celebrada en data 2 de decembro de 2010, no seu punto “2.º.–Modificación do nivel de complemento de destino do persoal da policía local”, incluído na orde do día, adoptou o seguinte acordo: “1.º.–Levantar o reparo suspensivo n.º 25/2010, do 22 de novembro de 2010, formulado pola intervención en base ás consideracións expostas na parte dispositiva da providencia da Alcaldía de 08/11/2010.2.º.–Modificar con efectos económicos de 1 de xaneiro de 2010 o nivel do complemento de destino asignado ós postos de traballo dos policías locais que quedaría fixado no nivel 20.3.º.-Modificar o anexo de personal e a plantilla de personal do exercicio 2010 nos termos anteditos, de modo que quedarían segundo os anexos que se incorporan á presente proposta.4.º.–Publicar este acordo no BOP da Coruña para que no prazo de quince días hábiles os interesados poidan presentar as reclamacións que estimen oportunas.5.º.–Aprobada a plantilla e de conformidade co disposto no art.127 do RDL 781/1986, remitir copia á Xunta de Galicia e á Delegación do Goberno para o seu coñecemento e efectos oportunos.” PLANTILLA A) FUNCIONARIOS DE CARREIRA (1) Unha praza incluída na O. P. E.2008 (2) Dúas prazas incluidas na O. P. E.2008 e OPE 2010 (3) Tres prazas incluídas na O. P. E.2008 B) PERSOAL LABORAL Fene, a 8 de abril de 2011. O ALCALDE Asdo.-Iván Puentes Rivera
15/04/2011 | Administración LocalMunicipal
Mugardos
Lista provisional para provisión temporal de postos de traballo no Concello de Mugardos. Categoría: administrativo/a

O sr. Alcalde-Presidente do Concello de Mugardos, dictou, con data 05.04.2011, a Resolución que deseguido se transcribe: “RESOLUCION DA ALCALDIA Nº 284/2011. - Tendo en conta a lista elaborada pola Comisión Permanente de Selección, obrante no expediente, para a provisión temporal de postos de traballo do Concello de Mugardos, categoria administrativo/a, ao abeiro da convocatoria publicada no Boletín Oficial da Provincia (B. O. P.) núm.200, de data 20.10.2010, pola presente RESOLVO: 1.- Aprobar a lista provisionai para a provisión temporal de postos de traballo na categoría de administrativo/a, coa indicación das puntuacións provisionais resultantes da aplicación do baremo establecido nas bases xerais que rexeron a convocatoria (BOP nº. 168, de data 02.09.2010) tal como figura deseguido: 2.- Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 – ext.7 (secretaría). 3.- Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión Permanente de Selección de contratacións laborais temporais do Concello de Mugardos. Unha vez transcorrido o prazo citado, se é o caso, levaránse a efecto as enmendas procedentes, dándoselle a oportuna publicidade, mediante a publicación da resolución coas puntuacións definitivas no Boletín Oficial da Provincia. As presentes listas se entenderán definitivas, sen necesidade de novo acordo, se no indicado prazo non se teñen presentado reclamacións.4.- Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Mugardos, 5 de abril de 2011. O ALCALDE, ASDO. XOSÉ FERNÁNDEZ BARCIA
15/04/2011 | Administración LocalMunicipal
Mugardos
Lista provisional para a provisión temporal de postos de traballo. Categoría auxiliar administrativo/a

O sr. Alcalde-Presidente do Concello de Mugardos, dictou, con data 08.04.2011, a Resolución que deseguido se transcribe: “RESOLUCION DA ALCALDIA Nº 297/2011. - Tendo en conta a lista elaborada pola Comisión Permanente de Selección, obrante no expediente, para a provisión temporal de postos de traballo do Concello de Mugardos, categoria auxiliar administrativo/a, ao abeiro da convocatoria publicada no Boletín Oficial da Provincia (B. O. P.) núm.200, de data 20.10.2010, pola presente RESOLVO: 1.- Aprobar as listas provisionais para a provisión temporal de postos de traballo na categoría de auxiliar administrativo/a, coa indicación das puntuacións provisionais resultantes da aplicación do baremo establecido nas bases xerais que rexeron a convocatoria (BOP nº. 168, de data 02.09.2010) tal como figura deseguido: 2.- Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 – ext.7 (secretaría). 3.- Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión Permanente de Selección de contratacións laborais temporais do Concello de Mugardos. Unha vez transcorrido o prazo citado, se é o caso, levaránse a efecto as enmendas procedentes, dándoselle a oportuna publicidade, mediante a publicación da resolución coas puntuacións definitivas no Boletín Oficial da Provincia. As presentes listas se entenderán definitivas, sen necesidade de novo acordo, se no indicado prazo non se teñen presentado reclamacións.4.- Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial.” Mugardos, 8 de abril de 2011. O ALCALDE, ASDO. XOSÉ FERNÁNDEZ BARCIA
15/04/2011 | Administración LocalMunicipal
Brión
Solicitude de licenza municipal

Martha Guadalupe Teston Domingo, solicitou nesta alcaldía licenza municipal para construír un obradoiro de carpintería e edificación anexa destinada a almacén, no lugar de Amañecida, Luaña, cumprindo o disposto no artigo 36 do Regulamento xeral de espectáculos públicos e actividades recreativas, aprobado por Real decreto 2816/1982 de 27 de agosto e o artigo 86 da Lei 30/92 do 26 de novembro, de réxime xurídico das administracións públicas e procedemento administrativo común, sométese a información pública por un período de 20 días hábiles, co fin de que durante o mesmo (que comezará a contarse dende o día seguinte ao da inserción deste edicto no Boletín Oficial da Provincia e no taboleiro de anuncios do Concello de Brión), poidan examinar o expediente nas oficinas de urbanismo deste Concello, en horario de 9.00 a 14.00 horas, as persoas que dalgún xeito se consideren afectadas polas actividades que se pretende instalar e formular por escrito as alegacións, reclamacións ou observacións que se estimen oportunas. Brión, 7 de abril de 2011 O alcalde, José Luís García García
15/04/2011 | Administración LocalMunicipal
Mugardos
Modificación das bases xerais que rexerán a elaboración das listas para a provisión temporal de postos de traballo no Concello de Mugardos

A Xunta de Goberno Local, en sesión realizada o día 07.04.2011, acordou modificar a base 7ª das xerais – aprobadas pola Xunta de Goberno Local de data 19.08.2010, e publicadas no BOP nº. 168/ 02.09.2010 - que rexerán a elaboración das listas para a provisión temporal de postos de traballo no Concello de Mugardos, en relación co periodo de vixencia das listas e as súas actualizacións, no seu último parágrafo, que queda redactado tal como figura deseguido: “As listas terán unha vixencia de tres anos contados dende a súa aprobación definitiva, se ben se farán actualizacións anuais. A tal efecto, durante o mes de xaneiro de cada ano de vixencia, agás no 2012, abrirase o prazo, previa convocatoria pública no B. O. P, a fin de que os/as interesados nas listas poidan actualizar e aportar os novos méritos, e de que poidan solicitar a súa inclusión nas listas todos/as que estean interesados. En todo caso, só se terán en conta os méritos alegados que o/a solicitante reúna a 31 de decembro inmediato anterior, tendo efectos todos estes cambios tras a correspondente aprobación e publicación de novas listas actualizadas”. Mugardos, 8 de abril de 2011 O ALCALDE, ASDO. XOSÉ FERNÁNDEZ BARCIA.
15/04/2011 | Administración LocalMunicipal
As Pontes de García Rodríguez
Intervención
Anuncio de subvencións concedidas a entidades para actividades e investimentos durante o ano 2010

CONVOCATORIA DE SUBVENCIÓNS DESTINADAS A ENTIDADES PARA ACTIVIDADES E INVESTIMENTOS DURANTE O ANO 2010. De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, faise pública a relación das subvencións concedidas durante o ano 2010. As Pontes de García Rodríguez, 7 de abril de 2011. O alcalde Valentín González Formoso
15/04/2011 | Administración LocalMunicipal
Narón
Intervención
Edicto aprobación inicial modificación Ordenza fiscal n.º 27 reguladora da taxa pola utilización privativa ou aproveitamento especial do dominio público local

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da Lei das Facendas Locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordeación da modificacion da tarifa terceira: OVP POR MESAS, CADEIRAS, ELEMENTOS ANÁLOGOS CON FINALIDADE LUCRATIVA, contida no artigo 5 da Ordenanza Fiscal nº 27 Reguladora da taxa pola utilización privativa ou aproveitamento especial do dominio público local Aprobadas provisionalmente polo Concello Pleno en data 31 de marzo do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 1 de abril de 2011 O alcalde José Manuel Blanco Suárez
15/04/2011 | Administración LocalMunicipal
A Coruña
Servizo de Persoal
Nomeamento subalterno C. E 4/09, como consecuencia da renuncia de D.ª Sandra Alonso Paz

Por Resolución do Tenente de Alcalde Delegado de Persoal, por delegación da Xunta de Goberno Local, de data 11 de abril de 2011, resolveuse o seguinte: 1. Aceptar a renuncia presentada por D. Sandra Alonso Paz ao nomeamento como Subalterno deste Concello, por obter praza na convocatoria 3/09 para a cobertura de 35 prazas de auxiliar de administración xeral 2. Nomear Subalterno, funcionaria de carreira (Escala de Administración Xeral, Subescala Subalterna, Agrupacións Profesionais) deste Excmo. Concello, a Dª ALICE MARIA COTTA MINDEGUIA e en consecuencia, modificar a Resolución do Tenente de Alcalde delegado de Persoal, por delegación da Xunta de Goberno Local, de data 8 de abril, co número RES/AYT/5065/2011 do Libro de Resolucións A Coruña, 12 de abril de 2011 O Director de Servizos Xerais, Facenda e Interior Asdo. Juan Manuel Diaz Villoslada
15/04/2011 | Administración LocalMunicipal
Sada
Secretaría
Creación dun ficheiro automatizado de datos de carácter persoal relativo ao sistema de video vixiancia mediante cámara na Capela de San Roque

Decreto nº: 456.-Para os efectos de garantizar a seguridade e o mantemento da orde no interior da Capela de San Roque, situada na Praza de España núm.15, é necesario a adopción de medidas que garantan a seguridade do dito inmoble, así como das exposicións que haxa cada momento no seu interior, co fin de previr e controlar actuacións indesexadas e evitar en calquera momento a comisión de ilícitos que pudieran xurdir. A tal fin, é necesaria a instalación de videocámaras as vinte e catro horas do día, sendo susceptibles de almacenamento os seus datos a través dun ficheiro de datos, que en calquera momento permita identificar aos presuntos autores de calquera tipo de actuación ilícita.- Para os efectos anteriormente sinalados, e seguindo o procedemento establecido no artigo 20 da Lei Orgánica 15/1999, do 13 de decembro, de protección de datos de carácter persoal, así como o contido do artigo 7 da Instrucción 1/2006, do 8 de novembro, da Axencia Española de Protección de Datos, sobre o tratamento de datos persoais con fins de vixilancia a través de sistemas de cámaras e videocámaras, esta Alcaldía, ao abeiro das competencias outorgadas polo artigo 21 da Lei 7/1985, do 2 de abril, reguladora das bases de réxime local, resolve: Primeiro.- A creación dun ficheiro automatizado de datos de carácter persoal relativo ao sistema de video vixiancia mediante cámara da Capela de San Roque, situada na Praza de España, núm.15, coas características que se describen de seguindo: - Ámbito: Concello de Sada.- - Denominación: ficheiros relativos ao sistema de video vixiancia da Capela de Sana Roque.- - Finalidade e usos previstos: Garantizar as seguridade no interior do edificio, evitando e previndo a comisión de actuacións ilícitas.- - Persoas afectadas: cidadáns e autoridades que accedan ao dito edificio, así como o persoal que preste os seus servizos no mesmo.- - Procedemento de recollida de datos: A través dos sistemas de videocámara de vixilancia autorizados.- - Estrutura básica e tipo de datos de carácter persoal: Visualización das persoas que accedan, permanezan e saían do dito edificio municipal.- - Cesión de datos: Non hai cesión, agás nos supostos contemplados no artigo 10 do Real Decreto 1720/2007, do 21 de decembro.- - Órgano administrativo responsable: Alcaldía.- - Órgano diante do que se poden exercer os dereitos de acceso, rectificación, cancelación e oposición: Alcaldía.- - Medidas de seguridade: Nivel básico.- Segundo.- A publicación desta resolución no Boletín Oficial da Provincia e no Taboleiro de Anuncios do Concello.- Terceiro.- A notificación da presente resolución á Axencia Española de Protección de Datos, para os efectos previstos no artigo 7 da Instrucción 1/2006 do dito Organismo.- Sada, 8 de abril de 2011 O Alcalde, Asdo.: Abel López Soto
15/04/2011 | Administración LocalMunicipal
Cambre
Mutación demanial do edificio da escola unitaria de Riveiriña-Bribes

A corporación municipal en pleno, en sesión ordinaria de data 31 de marzo de 2011, acordou levar a cabo a mutación de destino do local sito en Riveiriña nº 10 – Bribes, con referencia catastral 6418101NH5961N0001BM, ata hai dous anos utilizado como escola de educación infantil, e que no sucesivo será destinado a actividades culturais e de fomento do asociacionismo, sen perda da súa natureza xurídica de ben demanial destinado a un servizo público. Ábrese un prazo de un mes para información pública e audiencia aos interesados, co fin de que poidan formular as reclamacións e suxestións que estimen pertinentes. No caso de non formularse reclamacións durante este prazo, considerarase aprobada definitivamente a mutación demanial do referido local. Cambre, 7 de abril de 2011 O alcalde Antonio Varela Saavedra
15/04/2011 | Administración LocalMunicipal
Mugardos
Lista provisional para a provisión temporal de postos de traballo no Concello de Mugardos. Categoría conserxe de edificios municipais

O sr. Alcalde-Presidente do Concello de Mugardos, dictou, con data 08.04.2011, a Resolución que deseguido se transcribe: “RESOLUCION DA ALCALDIA Nº 299/2011.- Tendo en conta a lista elaborada pola Comisión Permanente de Selección, obrante no expediente, para a provisión temporal de postos de traballo do Concello de Mugardos, categoria conserxe de edificios municipais ao abeiro da convocatoria publicada no Boletín Oficial da Provincia (B. O. P.) núm.213, de data 09.011.2010, pola presente RESOLVO: 1.- Aprobar as listas provisionais para a provisión temporal de postos de traballo na categoría de conserxe de edificios municipais, coa indicación das puntuacións provisionais resultantes da aplicación do baremo establecido nas bases xerais que rexeron a convocatoria (BOP nº. 168, de data 02.09.2010) tal como figura deseguido: 2.- Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 – ext.7 (secretaría). 3.- Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión Permanente de Selección de contratacións laborais temporais do Concello de Mugardos. Unha vez transcorrido o prazo citado, se é o caso, levaránse a efecto as enmendas procedentes, dándoselle a oportuna publicidade, mediante a publicación da resolución coas puntuacións definitivas no Boletín Oficial da Provincia. As presentes listas se entenderán definitivas, sen necesidade de novo acordo, se no indicado prazo non se teñen presentado reclamacións.4.- Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Mugardos, 8 de abril de 2011. O ALCALDE, ASDO. XOSÉ FERNÁNDEZ BARCIA
15/04/2011 | Administración LocalMunicipal
San Sadurniño
Aprobación de tarifas de prezo público

A Xunta de Goberno Local deste Concello, na sesión celebrada o día 4 de abril de 2011, acordou, en cumprimento do establecido na Ordenanza Fiscal nº 19, Xeral de Prezos Públicos, establecer os prezos públicos seguintes: - Pola participación nun curso de benestar animal para conductores e coidadores. - Pola participación nun curso de técnicas de animación no tempo de lecer. - Pola participación nun curso de apicultura. A tarifa desas actividade terá o importe que seguidamente se indica: - Curso de benestar animal para conductores e coidadores: 25 euros. - Curso de técnicas de animación no tempo de lecer: - para menores de 18 anos: 20 euros. - para maiores de 18 anos: 30 euros. - Curso de apicultura: 9 euros. O que se fai público en cumprimento do indicado no artigo 3.º-3 da referida Ordenanza Fiscal. San Sadurniño, 8 de abril de 2010. O ALCALDE PRESIDENTE, Asdo.: Secundino García Casal.
15/04/2011 | Administración LocalMunicipal
Cabana de Bergantiños
Aprobación inicial regulamento funcionamento do Obradoiro de Emprego

Con data de 31 de maio de 2.011, o Pleno da Corporación do Concello de Cabana de Bergantiños, adoptou o acordo de aprobación inicial do regulamento interno da Escola Obradoiro do Concello de Cabana de Bergantiños. De conformidade co previsto no artigo 49 da Lei 7/1985, de 2 de abril, se procede á súa exposición pública por prazo de 30 días a contar a partir da súa publicación no BOP, para que calquera persoa poida presentar as reclamacións e suxerencias que estime oportuno. No caso de que no citado prazo non se presenten reclamacións ou alegacións se entenderá definitivamente aprobado o citado regulamento. O Regulamento interno da Escola –Obradoiro poderá ser examinado nas dependencias da Secretaría Xeral do Concello en horario de 8:30 a 13:00 horas de luns a venres. En Cabana de Bergantiñoa a 8 de abril de 2.011. O Alcalde. Asd. Aurelia Elena Kichouhi Mendieta.
15/04/2011 | Administración LocalMunicipal
Rianxo
Secretaría
Aprobación inicial Plan de Estabilidade de Emprego Público no Concello de Rianxo e modificación da plantilla

Aprobado inicialmente polo Pleno da Corporación, en sesión extraordinaria que tivo lugar o dia 12/04/2011, o Plan de Estabilidade no emprego publico do Concello de Rianxo (incluindo as fichas identificativas dos diferentes postos a consolidar) e o cadro de persoal- plantilla modificador a súa vez do aprobado para o exercizo orzamentario 2011, polo que, cumprindo co disposto no artigo 126 e seguintes do RD.781/1986, polo que se aproba oTexto Refundido das disposicións legais vixentes en materia de réxime local, atendese ao estipulado no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público na Secretaría deste concello, por prazo de quince días hábiles -que comezará a contarse dende o seguinte ó da inserción do presente edicto no Boletín Oficial da Provincia- co fin de que durante ese prazo poidan formularse as reclamacións que se consideren pertinentes, as cales deberán dirixirse ó Sr. Alcalde-Presidente desta Corporación. Ditos documentos quedarán definitivamente aprobados se durante o prazo de exposición ó público non se presentase reclamación algunha. No senso contrario, o Pleno da Corporación dispón do prazo dun mes para resolvelas. Rianxo, 13 de abril de 2011 O ALCALDE – PRESIDENTE Pedro Piñeiro Hermida
15/04/2011 | Administración LocalMunicipal
Rianxo
Secretaría
Delegación Alcaldía R. A. nº 395/2011

O Alcalde-Presidente do Concello de Rianxo, mediante Decreto nº 395/2011 de 30/03/2011 resolveu: Primeiro: Delegar en D/Dª Paula Ines Martinez Piqueras Tejero, 3º Tenente de Alcalde, tódalas competencias e funcións que ten atribuídas esta Alcaldía, para que poida proceder a substituílo durante o día 01 de abril de 2011. Segundo: Esta delegación comprende tanto a facultade de dirixi-los servizos deste concello, como xestiona-los en xeral, incluíndo a resolución de asuntos que afecten a terceiros, e surtirá efectos a partir das 00:00 horas do dia da delegación e ata as 24:00 horas do mesmo, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro: Comunicar este Decreto aos devanditos tenentes de Alcalde para o seu coñecemento e efectos. En Rianxo, a 31 de marzo de 2011. o alcalde-presidente asdo. d. pedro piñeiro hermida